JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Jordaania lõpetas külastused Aaroni hauale
Palestiinlased alustavad ehitamist Läänekaldal
Jõuline antisemitism Belgia ajalehes
Jordaania islamiasjade ministeerium lõpetas turistide külastused
Aaronia haua mälestusmärgile Petras.
Ministeeriumi sõnul johtus see sellest, et Iisraeli turistid palvetasid haual
ning filmisid seal juudi rituaale ja levitasid neid internetis.
Sarnaselt teiste islamiriikidega
peab Jordaania Moosese venda Aaronit moslemiks,
kelle õige nimi olevat olnud Haroun.
Intsident toimus 25. juulil
ehk juudi kalendri järgi aavikuu 1. päeval,
mida peetakse ülempreester Aaroni surmapäevaks.
Jordaania ametnikud käitusid juudi turistidega vägivaldselt.
Kõigilt meestelt võeti ära kipad ja naistelt pearätid,
ning kõik judaismiga seotud ehted ja muud esemed.
Iisraeli suursaadik Jordaanias esitas juhtumi tõttu
oma valitsuse poolt Jordaaniale protesti.
Saabuvate parlamendivalimiste järel septembris
on valitsuse moodustamine sama raske
kui pärast aprillikuiseid valimisi, räägivad värskeimad prognoosid.
Kuigi Netanyahu on kaugelt soosituim tulevane peaministrikandidaat,
pole valitsuse moodsutamine uute prognooside valguses
kuidagi iseenesestmõistetav.
Likudile vajalikud paremparteid ei saa üksi Knessetis enamust,
nii et nad vajavad taas religioossete parteide osalust.
Isegi selles koosluses vajatakse Liebermani Israel Beiteinu parteid,
kuid see pole nõus osalema valitsuses usuparteide tingimustel.
Valimiskõnelused ja eri gruppide liidud on hetkel kuumimad kõneained.
Netanyahu võimalikku valimist varjutavad ka peatsed kohtuistungid
ja nende võimalikud tagajärjed.
Tänase prognoosi järgi näib, et kumbki tiib või parteideblokk
ei suuda teise abita valitsust moodustada.
Ainsaks alternatiiviks näib jäävat kahe suure bloki ühisvalitsus,
kuid enamik Iisraeli valijaid on selle võimaluse vastu.
Iisraeli valitsus tegi umbes nädala eest otsuse,
kus Palestiina omvalitsusele anti luba ehitada 700 uut eluaset
Iisraeli hallatavas Läänekalda tsoonis.
Diplomaatiliste allikate teatel
toimus see USA presidendi büroo palvel,
mille taustal on teatud leppimissoov
ja Trumpi tulevase sajandi tehingu poliitilise osa aktsepteerimine.
Mahmoud Abbas tegi sellest omad järeldused
ning andis oma valitsusele loa kaugemale minna
ja alustada esmalt 30 000 uue korteri planeerimist
Läänekalda C-tsooni.
Abbas põhjendas luba sellega,
et PO on loobunud ühepoolselt
kõigist 1995. a Oslo 2 lepingu kokkuleppeist,
nii et neil on vabad käed oma projektide arendamiseks.
Mainitud lepingu järgi
on need Läänekalda alad, kuhu Abbas ehitusload andis,
endiselt Iisraeli haldusvõimu all, kuni pooled teisiti kokku lepivad.
Abbas tahab ära kasutada Iisraeli segast sisepoliitilist olukorda
ja peatseid raskeid koalitsioonikõnelusi.
Kui Netanyahu alustab meetmeid nende plaanide takistamiseks,
võib see hääletajad tema vastu pöörata.
Just seda Abbas taotlebki, arvavad poliitikaeksperdid.
USA president Trump on andnud oma valitsusametnikele korralduse
koostada uus tuumalepingukavand 2015. a sõlmitud nn JCPOA
ehk P5+1 maade ja Iraani vahelise lepingu asemele.
Mida see hõlmab, pole veel teada,
kuid selle selgeks sihiks on tagada,
et Iraan kunagi tuumarelva ei saaks.
Iraan on aga teatanud,
et loobub üha rohkematest eelmise lepinguga võetud kohustest
ja pole ka valmis USAga millegi üle läbi rääkima,
enne kui kõik sanktsioonid on tühistatud.
Valgest Majast kommenteeriti Iraani avaldust väitega,
et sanktsioonid on seatud just seetõttu,
et Iraan pole omalt poolt mainitud tuumalepet järginud.
Seega pole mingit järsku murrangut toimetuse meelest oodata.
Otsekui vastuseks USA presidendi avaldusele uue tuumalepingu kohta
teatas Iraani välisminister Zarif,
et Iraan võib loobuda kogu tuumalepingust.
Tema sõnul on USA täielikult läbi kukkunud nii sanktsioonipoliitikas
kui üldisemalt kogu Lähis-Ida puudutavas poliitilises tegevuses.
5. augustil Iraani televisioonis peetud kõnes mainis Zarif,
et USA-l pole õnnestunud luua araabia- ja islamimaadest koalitsiooni,
mis suudaks Iraanile vastu panna
ning enda vastu suunatud sanktsioone pidas Zarif naeruväärseiks.
Iraani kõrgem usujuhtkond andis Zarifile korralduse
USAga mitte milleski läbi rääkida ja nõuab endiselt Euroopalt tegevust,
millega USA majandussanktsioone ühel või teisel moel vältida saaks.
Vastasel juhul taganeb Iraan ühepoolselt kogu tuumalepingust,
nagu Zarif mainis.
USA-Iisraeli heategevuslikel alustel tegutsev haridusfond AIEF
korraldab valimiste vaheaastatel, peamiselt augustis, reise Iisraeli.
Nii saabus ka tänavu 41 USA Demokraatliku partei kongresmeni
esmaspäeval Iisraeli, et väljendada solidaarsust juudiriigiga.
Gruppi juhtis Esindajatekoja esimees Steny Hoyer,
kelle sõnul üheks reisi eesmärgiks
on tutvuda riigi keerulise välispoliitilise olukorraga
seoses Hamasi ja põhjarindega.
Esindajatekojas on 235 demokraati,
nii et tänavusel ühenädalasel reisil osaleb neist peaaegu viiendik.
Ka vabariiklased korraldavad saabuval nädalavahetusel
sarnase reisi Iisraeli.
Selle grupi koosseisust ja ettevõtmistest
räägime järgmistes uudistesaadetes.
Belgia ajalehe De Morgen kolumnist Dimitry Verhulst
ründas karmilt Iisraeli lehe 27. juulil ilmunud väljaandes.
Tema sõnul on Jumalal omad lemmikud
ja neil on omad privileegid,
nii et palestiinlased aeti oma maalt välja,
et Jumala lemmikuile ruumi teha.
Sama kolumnisti sõnul
on Iisrael tapnud viimase 17 aastaga vähemalt 10 000 palestiinlast.
Iisrael polevat ka mingi 'tõotatud maa', vaid 'varastatud maa',
kirjutas Dimitri Verhulst.
Hollandi juudikogukond esitas ajalehele
antisemitistlike kirjutiste tõttu jõulisi proteste.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee